送行中齋三首  其三
作者：文天祥
朝代：宋

paragraphs: 嗟予抱區區，疇昔同里閈。
過從三十年，知心不知面。
零落忽重逢，家亡市朝變。
惸惸蹈海餘，踽踽南冠殿。
劇談泥塗際，握手鞍馬倦。
依依斯文意，苦恨十年晚。
魯仲偶不逢，隨世本非願。
靈胥目未抉，端欲詣所見。
及茲萬里別，一夕腸百轉。
余生諒須臾，孤感橫九縣。
庶幾太尉事，萬一中丞傳。